APSTIPRINĀTS

Žūrijas komisijas

2020.gada 13.jūlija sēdē,

protokols Nr.ONP 2020/38- 1

**METU KONKURSA**

**“Ogres vārti” attīstības priekšlikumi**

**NOLIKUMS**

Identifikācijas numurs ONP 2020/38

OGRE 2020

# I. Vispārīgā informācija

* 1. Nolikums nosaka metu konkursa ““Ogres vārti” attīstības priekšlikumi” (turpmāk – Metu konkurss) norises un Ogres novada pašvaldības (turpmāk – pašvaldība) atbalsta piešķiršanas kārtību.
  2. Būves mets - brīvas formas pirmsprojekta materiāls, kas uzskatāmi ilustrē ieceri.
  3. Metu konkursa rīkotājs – pašvaldība.
  4. Atbildīgais par Metu konkursa īstenošanu – pašvaldības izpilddirektors.
  5. Pašvaldība nodrošina nepieciešamo publicitāti un sabiedrības informēšanu par Metu konkursa norises gaitu, īstenošanu un uzvarētāja noteikšanu, atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 3.nodaļā noteiktajam.
  6. Informācija par pasūtītāju:

|  |  |
| --- | --- |
|  | Ogres novada pašvaldība |
| **Reģistrācijas numurs:** | **90000024455** |
| **Juridiskā adrese:** | Brīvības iela 33, Ogre, Ogres novads, LV-5001 |
| **Kontaktpersona:** | Diāna Vilčinska – Juridiskās nodaļas juriskonsulte – iepirkumu speciāliste, tālruņa numurs: +371 65071101, e-pasta adrese: [diana.vilcinska@ogresnovads.lv](mailto:diana.vilcinska@ogresnovads.lv) |
| **Pasūtītāja profila adrese:** | <https://www.eis.gov.lv/EKEIS/Supplier/Organizer/441> |
| **Darba laiks** | Pirmdienās, trešdienās, ceturtdienās 0800 – 1200, 1300 – 1700, otrdienās 800 – 1200, 1300 – 1800; piektdienās 800 – 1200,1300 – 1600 |

# II. Metu konkursa priekšmets, mērķis un komisija

* 1. Metu konkursa priekšmets ir īpašums Rīgas ielā 45, Ogrē, kuru pašvaldība iecerējusi attīstīt kā Ogres reprezentācijas vietu, kas simbolizē Ogri kā modernu, inovatīvu un plaukstošu kūrortpilsētu.
  2. Metu konkursa mērķis ir iegūt vispiemērotāko metu - būvniecības ieceres pirmsprojekta materiālu īpašumam Rīgas ielā 45, Ogrē, Ogres nov. (kadastra numurs 7401 001 0473), kas sastāv no zemes vienības ar kadastra apzīmējumu 7401 001 0473, 1726 m² platībā un būves (sūkņu stacija) ar kadastra apzīmējumu 7401 001 0473 001 (turpmāk – būve).
  3. Uzdevumi, lai sasniegtu mērķi - izstrādāt metu “Ogres vārtiem”, piešķirot  būvei mūsdienīgas, multifunkcionālas sabiedriskā pakalpojuma funkcijas, atbilstoši sabiedrības un pašvaldības vajadzībām (tajā skaitā uzziņai un pētniecībai, sportam un iedzīvotāju veselīga dzīvesveida veicināšanai, ēdināšanai u.c.) un sekmējot saimniecisko darbību attiecīgajā administratīvajā teritorijā. Metu konkursa dalībniekiem (turpmāk – dalībnieki) jāņem vērā, ka būvē plānota sociālā uzņēmējdarbība, kā arī plānots piešķirt  būvei unikālu arhitektonisko veidolu, kura harmoniski iekļaujas apkārtējā Daugavas un Ogres pilsētas panorāmā, simbolizē Ogres pilsētas sākumu un ietver sevī visas nepieciešamākās sabiedriskā, universālā dizaina un ekosistēmas saglabāšanas un pakalpojuma funkcijas, t.sk.:
  4. izveidojot būvē mūsdienu prasībām atbilstošu tūrisma infrastruktūru, proti, izveidojot multifunkcionālu ūdenstūrisma un citu aktīvā tūrisma veidu koordinēšanas centru, kā arī Latvijas Daugavas upes baseinā dzīvojošo zivju faunas interaktīvu izziņas centru (ar semināru telpu un digitālām projekcijas iespējām). Centrs nodrošinātu modernu tūrisma informācijas pieejamību un sniegtu ar to nepieciešamos pakalopumus, tajā skaitā labierīcības, bezmaksas telefona lādēšanas opcijas, uzkodu un/vai kafijas automātus un nodrošinātu citus ēdināšanas pakalpojumus;
  5. nodrošinot daļēju tehnisko telpu saglabāšanu, paredzot to iespējamo izmantošanas mērķi vai citu risinājumu;
  6. ietvert priekšlikumus par energoefektivitātes pasākumiem, t.sk., par atjaunojamu, videi draudzīgu energoresursu izmantošanu siltuma un elektroenerģijas ražošanai;
  7. izveidojot ar būvi saistītu drošu ūdens transporta atstāšanas vietu un ērtu ūdenstransporta degvielas uzpildes vietu, ņemot vērā netālu esošās degvielas stacijas atrašanās vietu;
  8. ietverot nepieciešamos pretplūdu pasākumus, ņemot vērā apgrūtinājumus, ko nosaka Aizsargjoslu likuma 35. un 37.pants;
  9. izvērtējot būves un ar to saistītās teritorijas plānojumu, iespēju robežās paredzēt velosipēdu nomas punktu;
  10. izvērtējot zaļos lietus ūdens novadīšanas risinājumus, izveidot būves pieguļošās teritorijas labiekārtojumu, paredzot autostāvvietas, velonovietnes, āra atpūtas vietas, skatu platformas, apgaismojumu u.c.;
  11. ņemot vērā, ka ēkā plānots uzturēties vienlaicīgi ne vairāk kā 99 cilvēkiem;
  12. uz būvi attiecinot Likuma par ostām 23.pantu, kas noteic, ka mazā osta ir noteikta ierobežota sauszemes teritorijas daļa, ieskaitot mākslīgi izveidotos uzbērumus, un iekšējo ūdeņu daļa, ieskaitot iekšējos un ārējos reidus un ostas pieejā esošos kuģu ceļus, kas iekārtoti kuģu apkalpošanai, un tās darbības pamatvirzieni ir zvejniecība, zivju pārstrāde, tūrisms, ekoloģiski tīru kravu eksports un imports.

1. Dalībnieki Metu konkursam var iesniegt tikai vienu piedāvājumu.
2. Metu konkursam saņemto piedāvājumu vērtēšanu nodrošina ar pašvaldības domes lēmumu izveidota Metu konkursa vērtēšanas komisija (turpmāk – Komisija) šādā sastāvā:

žūrijas komisijas priekšsēdētājs:

Egils Helmanis - Ogres novada pašvaldības domes priekšsēdētājs;

žūrijas komisijas locekļi:

Gints Sīviņš, Ogres novada pašvaldības domes priekšsēdētāja vietnieks;

Dana Bārbale, Ogres novada pašvaldības izpilddirektora vietniece;

Aija Romanovska, Ogres novada pašvaldības Infrastruktūras veicināšanas nodaļas vadītāja;

Senija Smiltniece, Ogres novada pašvaldības Ogres novada būvvaldes ainavu arhitekte;

Gunārs Platpīrs, Ogres novada pašvaldības Ogres novada būvvalde mākslinieks;

Ronalds Vītols, Ogres novada pašvaldības Juridiskās nodaļas vadītājs;

Uģis Bratuškins, Dr. arch., profesors, Rīgas Tehniskās universitātes Arhitektūras un pilsētplānošanas fakultātes dekāns.

žūrijas komisijas atbildīgā sekretāre:

Diāna Vilčinska – Juridiskās nodaļas juriskonsulte – iepirkumu speciāliste.

1. Saziņa starp dalībniekiem un Komisiju notiek latviešu valodā.

14. Visus jautājumus par Metu konkursa nolikumu Komisijai jāsūta, izmantojot Elektronisko iepirkumu sistēmu.

15. Ja laikus ir pieprasīta informācija par Metu konkursa dokumentos iekļautajām prasībām, Komisija to sniedz 5 (piecu) darbdienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms metu piedāvājuma iesniegšanas termiņa beigām. Atbildes tiks nosūtītas jautājumu uzdevējiem, kā arī tiks publicētas Pasūtītāja tīmekļvietnē: <https://www.eis.gov.lv/EKEIS/Supplier/Organizer/441>.Komisija nav atbildīga par to, ja kāds no potenciālajiem dalībniekiem nav iepazinies ar informāciju, kurai ir nodrošināta brīva un tieša elektroniskā pieeja Pasūtītāja tīmekļvietnē <https://www.eis.gov.lv/EKEIS/Supplier/Organizer/441>.

16. Laikā līdz Metu konkursa dalībnieku devīžu atšifrējumu atvēršanas brīdim ne pašvaldība, ne Komisija nesniedz informāciju par iesniegtajiem piedāvājumiem. Metu vērtēšanas laikā līdz rezultātu paziņošanai ne pašvaldība, ne Komisija nesniedz informāciju par vērtēšanas procesu, metu piedāvājumu saturu un Metu konkursa dalībniekiem.

**III. Informācija par nekustamo īpašumu**

1. Nekustamais īpašums: Rīgas ielā 45 (zemes vienības kadastra apzīmējums 7401 001 0473), Ogrē atrodas pie A6 autoceļa Rīga – Daugavpils, pie iebraukšanas Ogrē.
2. Nekustamais īpašums robežojas ar šādiem nekustamajiem īpašumiem:

18.1. Latvijas Republikas Zemkopības ministrijas, nodokļu maksātāja kods 90000064161, personā piederošo nekustamo īpašumu, Daugavas upes aizsargdambis Ogrē, Ogres nov., Salas iela 11 (zemes vienības kadastra apzīmējums 7401 001 0345);

18.2. Pašvaldībai piederošiem nekustamajiem īpašumiem Rīgas ielu (A6 autoceļš Rīga—Daugavpils) un nekustamo īpašumu “Ogre” (zemes vienības kadastra apzīmējums 7401 001 0391 un 74010010538);

18.3. Pašvaldības valdījumā esošo  nekustamo īpašumu “Daugava”  (zemes vienības kadastra apzīmējums 7401 001 0532).

1. Valsts sabiedrība ar ierobežotu atbildību „Zemkopības Nekustamie īpašumi” laika posmā no 2017.gadam līdz 2018.gadam veica Rīgas HES ūdenskrātuves Ogres aizsargdambja atjaunošanas būvdarbus saskaņā ar diviem būvprojektiem: „Rīgas HES ūdenskrātuves Ogres 2.poldera aizsargdambja pik. 00/00-11/05 renovācija” un „Rīgas HES ūdenskrātuves Ogres 2. poldera aizsargdambja pik.11/05-24/67 atjaunošana”. Lai arī Rīgas HES ūdenskrātuves aizsargdambim ir noteikts sākuma posms pik 0/00, tā turpinājums virzienā uz Ikšķiles novadu ir Sūkņu stacijas ēkas konstruktīvā daļa un A6 autoceļa Rīga – Daugavpils A6 nogāžu nostiprinājums.
2. Ēka padomju laikā bija Ogres trikotāžas kombināta sūkņu stacija, tā ir tehniska būve.
3. Nekustamais īpašums ir perspektīva vieta hidrotehnisko būvju attīstībai, tai skaitā mazās ostas un ūdenstūrisma infrastruktūras attīstībai, taču nekustamā īpašuma izmantošanas iespējas būtiski ierobežo šādi apgrūtinājumi:
   1. saskaņā ar Aizsargjoslu likuma 37.pantu applūstošajās teritorijās aizliegts būvēt ēkas un būves, izņemot peldvietu, celiņu, ūdens transportlīdzekļu piestātņu būvniecību, jahtu ostu būvniecību, kurās paredzētas ne mazāk kā 25 atpūtas kuģu stāvvietas ūdenī, un to darbības nodrošināšanai nepieciešamo būvju un infrastruktūras objektu būvniecību;
   2. nekustamā īpašuma teritorijas daļa (20 m josla gar krasta līniju) ir apgrūtināta ar Daugavas aizsargjoslu. Aprobežojumi, kas var skart paredzēto darbību: aizliegta degvielas uzglabāšana, izņemot šim nolūkam teritorijas plānojuma vai lokālplānojumā paredzētās vietas;
   3. 10 m josla gar krasta līniju – tauvas josla. Galvenie aprobežojumi, kas attiecas uz paredzēto darbību: aizliegts būvēt jebkādas ēkas un būves (izņemot esošo būvju atjaunošanu, peldvietu, celiņu, laivu un motorizēto ūdens transportlīdzekļu piestātņu būvniecību, krasta nostiprināšanu), izvietot degvielas uzpildes stacijas (Aizsargjoslu likuma 35. un 37.pants). No minētā izriet, ka būves galvenā lietošanas veida izmaiņas pašreiz nav pieļaujamas. To var atjaunot, saglabājot esošo galveno lietošanas veidu “Rūpnieciskās ražošanas ēkas; rūpnieciskās ražošanas telpu grupa” (klases kods 1251) saskaņā ar kadastra datiem. Alternatīvais risinājums – ēkas nojaukšana un teritorijā atļauto būvju būvniecība;
   4. aizsargjosla ap valsts galveno autoceļu aptver visu nekustamā īpašuma zemes vienības teritoriju. Aprobežojumi: jebkuri būvniecības darbi jāsaskaņo ar VAS “Latvijas Valsts ceļi” – šobrīd pastāv esošs pieslēgums autoceļam A6;
   5. dambja aizsargjosla. Galvenie aprobežojumi, kas attiecas uz paredzēto darbību: būvniecības darbi jāsaskaņo ar VSIA “Zemkopības ministrijas nekustamie īpašumi”, aizliegts izvietot naftas materiālu glabātavas, aizliegts bez saskaņošanas ar VSIA “Zemkopības ministrijas nekustamie īpašumi” iebraukt aizsargjoslās ar peldlīdzekļiem;
   6. atbilstoši Ogres novada teritorijas plānojumam 2012.-2024.g. nekustamā īpašuma zemes vienība atrodas funkcionālajā zonā Tehniskās apbūves teritorija.Īpašums tieši pieguļ Pašvaldības valdījumā esošajam  nekustamajam īpašumam “Daugava” ar funkcionālo zonējumu parku un ūdeņu teritorijas. Spēkā esošais funkcionālais zonējums Tehniskās apbūves teritorijā vispārīgā gadījumā pieļauj plānot, projektēt, būvēt, pārbūvēt, ierīkot vai izmantot ēku kā:

* inženiertehnisko komunikāciju objekts, t.sk. elektroenerģijas ražošanas objekts;
* noliktava;
* garāža;
* degvielas uzpildes stacija;
* koplietošanas saimniecības ēka;
* atkritumu savākšanas laukums;
* hidrotehniska būve;
* tehniskās apkopes serviss.

Palīgizmantošanas: dzīvoklis, dzelzceļa pievedceļš, ārpustelpu uzglabāšana.

Atļauto izmantošanu var īstenot, izvērtējot iepriekš minēto apgrūtinājumu nosacījumus un teritorijas funkcionalitāti.

Latvijas būvnormatīva LBN 224-15 "Meliorācijas sistēmas un hidrotehniskās būves" (turpmāk - LBN 224-15) 2.26.apakšpunkts noteic, ka *hidrotehniskās būves ir būves, uz kurām iedarbojas ūdens spiediens un kuras kalpo ūdens resursu izmantošanai vai ūdeņu kaitīgās iedarbības novēršanai*, un 2.29.apakšpunkts noteic, ka *ostu un jūras hidrotehniskās būves ir hidrotehniskās un navigācijas būves jūrā, ostās, kuģu būves uzņēmumos un kuģojamās ūdenstecēs un ūdenstilpēs, kurās noteiktas speciālas prasības kuģošana*i. LBN 224-15 96. punkts noteic, ka *projektējot hidrotehnikās būves, var apvienot vienā hidromezglā dažādas hidrotehniskās būves un tās izmantot dažādiem mērķiem (piemēram, zemes meliorācijai, zivsaimniecībai, ūdens apgādei, rekreācijai, hidroenerģētikai)*.

Ogres novada teritorijas plānojuma 2012.-2024.g. Apbūves noteikumu 6.9.apakšnodaļa paredz, ka ūdeņi, (ūdenstilpes, ūdensteces) (Ū) nozīmē virszemes ūdensobjektu teritorijas, kuru izmantošana saistīta ar ūdens transportu, rekreāciju un virszemes ūdeņu noteci, zivju audzēšanu, kā arī ar attiecīgā ūdens objekta izmantošanai un uzturēšanai nepieciešamajām būvēm (laivu piestātnēm, peldvietām, peldētavām, slūžām, dambjiem u.c. hidrotehniskām būvēm) un pieļaujama peldošu vai uz pāļiem balstītu objektu izvietošana virszemes ūdensobjektos, kur tas nenonāk pretrunā ar vides aizsardzības prasībām un netraucē navigāciju. Ja objektā rodas sadzīves notekūdeņi, jānodrošina to savākšana un nogādāšana uz attīrīšanas iekārtām vai jānodrošina pieslēgums kanalizācijas tīkliem.

Saskaņā ar 2020.gada 18.jūnija Ogres novada pašvaldības domes lēmumu ir uzsākta lokālplānojuma izstrāde zemes vienībai Rīgas ielā 45, Ogrē, Ogres nov., kadastra apzīmējums 7401 001 0473, lai grozītu Ogres novada teritorijas plānojumu 2012.-2024.gadam. Atbilstoši būvprojekta vajadzībām var tikt precizēts funkcionālais zonējums.

**IV. Metu konkursa potenciālā dalībnieka tiesības un pienākumi, konkursa dalībnieks un konkursa uzvarētājs**

1. Pašvaldība nodrošina brīvu un tiešu elektronisko pieeju Metu konkursa nolikumam, visiem papildus nepieciešamajiem dokumentiem un aktuālākai informācijai Pasūtītāja tīmekļvietnē <https://www.eis.gov.lv/EKEIS/Supplier/Organizer/441>.

23. Potenciālā dalībnieka pienākums ir pastāvīgi sekot līdz aktuālajai informācijai un ievērot to, sagatavojot savu piedāvājumu Metu konkursam. Lejupielādējot Metu konkursa nolikumu, potenciālais dalībnieks apņemas sekot līdzi turpmākajām izmaiņām nolikumā, kā arī Komisijas sniegtajām atbildēm uz jautājumiem, kas tiks publicētas EIS e-konkursu apakšsistēmā Pasūtītāja tīmekļvietnē <https://www.eis.gov.lv/EKEIS/Supplier/Organizer/441>.

24. Par Metu konkursa dalībnieku var kļūt juridiska persona, uz kuru attiecināmi visi zemāk minētie nosacījumi:

24.1. Metu konkursa nolikuma noteiktajā termiņā un kārtībā iesniegusi savu piedāvājumu Metu konkursam;

24.2. tai nav Latvijas Republikas Valsts ieņēmumu dienesta administrēto nodokļu (nodevu) parādu Latvijas Republikā vai valstī, kurā tas reģistrēts, t.sk., valsts sociālās apdrošināšanas iemaksu parādi, kas kopsummā pārsniedz EUR 150, kā arī maksājumu (nodokļi, nomas maksājumi utt.) parādu attiecībā pret pašvaldību;

24.3. tai nav pasludināta maksātnespēja, nav uzsākts likvidācijas process, saimnieciskā darbība nav apturēta vai pārtraukta vai nav uzsākta tiesvedība par darbības izbeigšanu, maksātnespēju vai bankrotu;

24.4. tiesības darboties arhitektūras jomā, izstrādāt būvprojektu.

**V. Metu iesniegšana un noformēšana**

1. Metu konkursam sagatavoto metu piedāvājumu var iesniegt **līdz 2020.gada 26.augustam plkst.10** šādā kārtībā:
   1. iesniedzot personīgi Ogres novada pašvaldības Apmeklētāju pieņemšanas centrā (Brīvības ielā 33, Ogrē, Ogres novadā, LV-5001) vai
   2. nosūtot pa pastu (tai skaitā, kurjerpastu), Ogres novada pašvaldībai Brīvības ielā 33, Ogrē, Ogres novadā, LV-5001. Ja piedāvājums tiek nosūtīts pa pastu, potenciālais dalībnieks nodrošina, ka piedāvājums tiek saņemts līdz Metu konkursa nolikuma 25.punktā minētajam termiņam. Iepirkuma komisija neatvērtu piedāvājumu nosūta pa pastu uz potenciālā dalībnieka piedāvājumā norādīto adresi, ja piedāvājums iesniegts vai piegādāts pēc Metu konkursa nolikuma 25.punktā norādītā piedāvājuma iesniegšanas termiņa beigām.
2. Metu piedāvājumi, kas tiks piegādāti pēc termiņa, netiks atvērti un tiks nosūtīti atpakaļ meta piedāvājuma iesniedzējam.
3. Lai nodrošinātu Metu konkursa dalībnieka anonimitāti, mets un devīzes atšifrējums ar tam pievienotiem dokumentiem jāiesniedz atsevišķos slēgtos iepakojumos, nenorādot meta autoru, bet norādot tikai devīzi. Uz iepakojumiem nav pieļaujami marķējumi, kas jebkādā veidā varētu identificēt dalībnieku. Ja uz iepakojumiem ir konstatēti marķējumi, tos neatvērtus atdod meta piedāvājuma iesniedzējam.
4. Dalībnieks visu meta piedāvājumu materiālu marķēšanai izmanto vienotu devīzi.
5. Meta piedāvājums sastāv no 3 (trīs) atsevišķām daļām:
   1. **“Meta piedāvājums”** – projekta mets un tam pievienotie materiāli, sagatavoti atbilstoši Metu konkursa nolikuma prasībām.
      1. Meta piedāvājums jāievieto vienā slēgtā iepakojumā, kur jāietver pieteikums par piedalīšanos Metu konkursā, kas sastāv no:

1) skaidrojoša apraksta:

1. par nekustamā īpašuma attīstības vīziju un funkcijām;
2. par projektēšanas izstrādes un apstiprināšanas būvvaldē termiņu (no kura datuma līdz kādam datumam);
3. par projektēšanas un projekta realizēšanas vidi.

2) finanšu piedāvājuma būvprojekta izstrādei (bez PVN un ar PVN) saskaņā ar Metu konkursa nolikuma 1.pielikumu.

29.1.2. Dokumentiem jābūt noformētiem uz A4 lapas formāta.

29.1.3. Gadījumā, ja tiek iesniegtas planšetes:

1) tās noformējamas A2 formātā un dalībniekam jānodrošina to iesaiņošana (piemēram: slēgta aploksne, slēgts cita veida iepakojums) tā, lai nebūtu iespējams noskaidrot jebkādu informāciju par meta saturu un tā izstrādātāju;

2) uz iepakojuma, kur atrodas planšete, obligāti jābūt attēlotai meta devīzei, lai būtu iespējams identificēt Metu konkursa dalībnieku.

29.1.4. Gadījumā, ja projekta metu nav iespējams ievietot vienā slēgtā iepakojumā, dalībnieks drīkst projekta metu iesaiņot vairākos slēgtos iepakojumos, ievērojot to, lai nebūtu iespējams noskaidrot jebkādu informāciju par meta saturu un tā izstrādātāju un uz visiem iepakojumiem obligāti jābūt attēlotai meta devīzei, lai būtu iespējams identificēt Metu konkursa dalībnieku.

* 1. **“Devīzes atšifrējums”** – devīzes atšifrējums (sagatavo atbilstoši Metu konkursa nolikuma 2.pielikuma formai) – burtu un vārdu kopa, kas neidentificē konkursa dalībnieku un ko lieto anonimitātes nodrošināšanai. Jābūt noformētam uz A4 lapas formāta, jāsagatavo un jāievieto vienā slēgtā aploksnē.

Devīze sastāv no secīgi trijiem latīņu lielajiem burtiem un diviem arābu cipariem, piemēram: AAA77. Uz iesniegtā piedāvājuma un devīzes atšifrējuma nav pieļaujami marķējumi, kas jebkādā veidā varētu identificēt dalībnieku. Visiem uzrakstiem jābūt ar drukātiem burtiem, neizmantojot dalībniekam raksturīgu īpašu rakstīšanas vai drukas stilu.

* 1. **“Kvalifikācijas dokumenti”** – sagatavoti atbilstoši Metu konkursa nolikuma 39.punktā noteiktajām prasībām un iesniedzamajiem dokumentiem, ievietojot vienā slēgtā aploksnē. Visiem kvalifikācijas dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam uz A4 lapu formāta un tā, lai novērstu iespēju nomainīt lapas, nesabojājot nostiprinājumu.

1. Uz iepakojuma, kurā ievietots “Meta piedāvājums”, jānorāda:

Ogres novada pašvaldība

Brīvības ielā 33, Ogrē, Ogres novadā, LV-5001

**“Meta piedāvājums”**

Metu konkursam **““Ogres vārti” attīstības priekšlikumi”**

identifikācijas Nr. ONP 2020/27

Devīze: „\_\_\_\_\_\_\_\_\_\_\_\_\_\_\_\_\_\_„

Neatvērt līdz 2020.gada 26.augustam plkst. 10:00

1. Uz iepakojuma, kurā ievietots “Devīzes atšifrējums”, jānorāda:

Ogres novada pašvaldība

Brīvības ielā 33, Ogrē, Ogres novadā, LV-5001

Metu konkursam **““Ogres vārti” attīstības priekšlikumi”**

identifikācijas Nr. ONP 2020/27

**Devīzes “\_\_\_\_\_\_\_\_\_\_\_\_\_\_\_\_” atšifrējums**

Neatvērt līdz devīžu atvēršanas sanāksmei

33. Uz iepakojuma, kurā ievietots “Kvalifikācijas dokumenti”, jānorāda:

Ogres novada pašvaldība

Brīvības ielā 33, Ogrē, Ogres novadā, LV-5001

**“Kvalifikācijas dokumenti”**

Metu konkursam **““Ogres vārti” attīstības priekšlikumi”**

identifikācijas Nr. ONP 2020/27

Devīze: „\_\_\_\_\_\_\_\_\_\_\_\_\_\_\_\_\_\_„

Neatvērt līdz devīžu atvēršanas sanāksmei

34. Pašvaldības Apmeklētāju pieņemšanas centrā reģistrē saņemtos Metu konkursa piedāvājumus to iesniegšanas secībā, izdarot atzīmi uz iepakojuma, tos neatverot, un nodrošina Metu konkursa piedāvājumu glabāšanu un iesniegšanu Komisijai.

1. Dalībnieks, ja to atsevišķi lūdz, saņem apliecinājumu, ka ir iesniedzis Metu konkursa piedāvājumu. Apliecinājumu par Metu konkursa piedāvājuma saņemšanu izsniedz Pašvaldības Apmeklētāju pieņemšanas centra klientu apkalpošanas speciālists.
2. Iesniedzot Metu konkursa piedāvājumu, dalībnieks pilnībā piekrīt visiem Metu konkursa nolikumā noteiktajiem noteikumiem un prasībām.
3. Piedāvājums un tā pielikumi ir jāiesniedz vienā oriģinālā eksemplārā ar numurētām un cauršūtām lapām, ievērojot spēkā esošos dokumentu izstrādāšanas un noformēšanas noteikumus. Diegiem stingri nostiprinātiem, uzlīmējot baltu papīra lapu. Šuvuma vietai apstiprinātai ar pārstāvja ar pārstāvības tiesībām parakstu, jānorāda atšifrēts lappušu skaits. Dokumentiem noformētiem tā, lai novērstu iespēju nomainīt lapas, nesabojājot nostiprinājumu.
4. Gadījumā, ja tiek iesniegts ģenerālplāns, tā mērogs atkarīgs no projektētās teritorijas izmēra, un, ja tas nav noteikts, maksimālais ieteicamais mērogs normālai grafiskās informācijas uztveršanai ir 1:500.
5. Ēkas plānu mērogs nav noteikts, taču mērogam ir jābūt tādam, lai pasniegtā informācija būtu viegli uztverama un kopumā saprotamas idejas detaļas. Ieteicamie mērogi 1:100, 1:50.
6. Fasādes mērogam ir jābūt tādam, lai būtu iespējams kvalitatīvi uztvert fasādes krāsu, proporcijas raksturīgās detaļas. Ieteicamie mērogi 1:100, 1:50.
7. Griezumi nav konkrēti noteikti, taču griezumi sniegs labāku priekšstatu par idejas saturu un koncepciju.
8. Vizualizācijas skatu punkts netiek noteikts, ļaujot dalībniekiem izvēlēties labāko savas idejas vizualizācijas skatu punktu.
9. Lai pretendētu uz dalību Metu konkursā, dalībniekam ir jāiesniedz visi Metu konkursa nolikuma 29.punktā un 39.punktā minētie dokumenti. Ja kāds dokuments netiks iesniegts, tad Komisijai ir tiesības dalībnieka piedāvājumu tālāk nevērtēt.

**VI. Pretendenta kvalifikācija**

1. Metu konkursa dalībniekam jāatbilst šajā punktā minētajām kvalifikācijas prasībām, iesniedzot kvalifikāciju apliecinošu dokumentu apliecinātas kopijas:

|  |  |  |
| --- | --- | --- |
| **Nr. p.k.** | **Metu konkursa dalībnieka kvalifikācijas prasības** | **Iesniedzamie dokumenti** |
| **44.1.** | **Metu konkursa dalībnieka atbilstība profesionālās darbības veikšanai:** |  |
| 44.1.1. | dalībniekam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*; | Attiecībā uz Latvijā reģistrētiem un pastāvīgi dzīvojošiem dalībniekiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.  Ārvaldī reģistrēts dalībnieks iesniedz apliecinājumu, ka tam nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. |
| 44.1.2. | nav pasludināta maksātnespēja, nav uzsākts likvidācijas process, saimnieciskā darbība nav apturēta vai pārtraukta vai nav uzsākta tiesvedība par darbības izbeigšanu, maksātnespēju vai bankrotu; | Attiecībā uz Latvijā reģistrētiem un pastāvīgi dzīvojošiem dalībniekiem pasūtītājs ņem vērā informāciju, kas ievietota Ministru kabineta noteiktajā informācijas sistēmā.  Ārvaldī reģistrēts dalībnieks iesniedz apliecinājumu, ka tam nav pasludināta maksātnespēja, nav uzsākts likvidācijas process, saimnieciskā darbība nav apturēta vai pārtraukta vai nav uzsākta tiesvedība par darbības izbeigšanu, maksātnespēju vai bankrotu. |
| 44.1.3. | Metu konkursa dalībnieks (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām. | Komisija par reģistrācijas faktu Latvijā reģistrētiem dalībniekiem un personām, uz kuru iespējām dalībnieks balstās, pārliecinās Latvijas Republikas Uzņēmumu reģistra tīmekļvietnē https://info.ur.gov.lv/#/data-search.  Ārvalstī reģistrētam dalībniekam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, dalībnieks norāda ārvalsts kompetentās institūcijas interneta vietnes adresi, kurā Komisija var pārliecināties par Metu konkursa dalībnieka atbilstību minētajai prasībai. |
| 44.1.4. | Metu konkursa dalībnieks ir būvkomersantu reģistrā reģistrēts būvkomersants vai līdzvērtīgā profesionālā reģistrā ārvalstīs, vai dalībniekam ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina, ka attiecīgais dalībnieks ir reģistrēts, licencēts vai sertificēts atbilstoši attiecīgās valsts normatīvo aktu prasībām, ja šāda reģistrācija ir nepieciešama saskaņā ar dalībnieka reģistrācijas valsts normatīvajiem aktiem. | Informāciju par dalībniekiem (t.sk. personālsabiedrības un/vai personu grupas biedriem un apakšuzņēmējiem), kas ir reģistrēti LV Būvkomersantu reģistrā, Komisija pārbauda Būvniecības informācijas sistēmas (turpmāk – BIS) tīmekļvietnē <https://bis.gov.lv/bisp/lv/construction_merchants>~~.~~ |
| 44.1.5. | Metu konkursa dalībnieks, lai apliecinātu, ka tā kvalifikācija atbilst konkursa dokumentos noteiktajām prasībām un tam ir tiesības darboties arhitektūras jomā un izstrādāt būvprojektu, ir jānodrošina vismaz šādu sertificētu speciālistu komandu:   * + 1. **sertificēts arhitektūras risinājumu daļas vadītājs – projektētājs** ar prakses tiesībām arhitektūras jomā:  1. ir spēkā esošs arhitekta prakses sertifikāts (ārvalstu speciālistam ir izsniegta licence, sertifikāts vai cits dokuments attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) un speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā); 2. iepriekšējo gadu (2017., 2018., 2019., un 2020. gadā līdz meta piedāvājuma iesniegšanai) laikā kā atbildīgais būvprojekta vadītājs ir izstrādājis vismaz 1 (vienu) līdzvērtīgu būvprojektu, kura ietvaros projektēta pārbūve vai jaunbūve publiskai būvei, kurā paredzēts vienlaikus uzturēties ne mazāk kā 50 cilvēkiem. Būvprojektam jābūt normatīvajos aktos noteiktā kārtībā saskaņotam un akceptētam.    * 1. **inženieris** ar prakses tiesībām ostu un jūras hidrotehnisko būvju projektēšanā vai hidrotehnisko būvju projektēšanas jomā: 3. spēkā esošs būvprakses sertifikāts (ārvalstu speciālistam ir izsniegta licence, sertifikāts vai cits dokuments attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) un speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā); 4. iepriekšējo gadu (2017., 2018., 2019., un 2020. gadā līdz meta piedāvājuma iesniegšanas dienai) laikā kā atbildīgais inženierbūves daļas vadītājs projektējis vismaz 1 (vienu) publisko būvi, kurā paredzēts vienlaikus uzturēties ne mazāk kā 50 cilvēkiem. Būvprojektam jābūt normatīvajos aktos noteiktā kārtībā saskaņotam un akceptētam.    * 1. **būvkonstrukciju daļas vadītājs – projektētājs** ar prakses tiesībām: 5. ir spēkā esošs būvprakses sertifikāts ēku konstrukciju projektēšanā (ārvalstu speciālistam ir izsniegta licence, sertifikāts vai cits dokuments attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) un speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā), 6. iepriekšējo gadu (2017., 2018., 2019. un 2020. gadā līdz meta piedāvājuma iesniegšanas dienai) laikā kā atbildīgais būvkonstrukcijas daļas vadītājs projektējis būvprojekta būvkonstrukciju vismaz 1 (vienai) publiskai būvei, kurā paredzēts vienlaikus uzturēties ne mazāk kā 50 cilvēkiem. Būvprojektam jābūt normatīvajos aktos noteiktā kārtībā saskaņotam un akceptētam.   Kā arī jāiesniedz informācija par visiem pārējiem būvprojekta sadaļu atbildīgajiem vadītājiem, kuri tiks piesaistīti būvprojekta izstrādē un kuriem ir atbilstoši sertifikāti attiecīgajā jomā. | Rakstisks apliecinājums no minētajiem speciālistiem ar atsauci uz sertifikātu BIS.  Komisija par sertifikāta derīgumu pārliecinās BIS.  Par katru speciālistu jāiesniedz atsauksme no attiecīgā pasūtītāja par atbilstību Metu konkursa prasībām – pieredzei iepriekšējos gados (2017., 2018., 2019., un 2020. gadā līdz meta piedāvājuma iesniegšanai). |
| 44.1.6. | Finanšu piedāvājums būvprojekta izstrādei. | Atbilstoši Metu konkursa nolikuma 1.pielikuma formai, norādot cenu EUR (bez PVN) un EUR (ar PVN). |

* 1. Ja pretendenta piedāvājumu paraksta pilnvarota persona, tad jāpievieno pilnvaras apliecināta kopija.
  2. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.

**VII. Metu konkursa dalībnieku vērtēšana un rezultātu paziņošana**

1. Pēc Metu piedāvājuma iesniegšanas termiņa beigām atbildīgā sekretāre organizē Komisijas darbu Metu piedāvājumu izvērtēšanai.

41. Komisija slēgtā sēdē atver iesniegto Metu konkursa piedāvājuma iesaiņojumu, kas marķēts ar norādi „Meta piedāvājums”, piedāvājumu iesniegšanas secībā.

42. Komisijas locekļi slēgtā komisijas sēdē individuāli vērtē iesniegtos piedāvājumus, kas marķēti ar norādi “Metu piedāvājums”, saskaņā ar tabulā norādītiem kritērijiem un kritēriju vērtējumiem.

43. Katrs Komisijas loceklis individuāli izvērtē “Meta piedāvājumu”, par katru vērtēšanas kritēriju piešķirot atbilstošo vietu un attiecīgo punktu skaitu, saskaņā ar metu vērtēšanas kritēriju tabulu:

|  |  |  |
| --- | --- | --- |
| **Kritērija kārtas numurs** | **Kritērijs** | **Atbilst (turpina vērtēšanas procedūru)/neatbilst (noraida dokumentācijas vai statusa trūkuma dēļ)/Piešķiramais punktu skaits** |
| 1. | Skaidrojošs apraksts par meta rezultātā iecerētās būves mērķēto telpisko, sociāli ekonomisko un ekoloģisko attīstības vīziju un funkciju atbilstību mūsdienu sabiedrības prasībām:  5 punkti – vīzija aprakstīta virspusēji, nav uztverama mērķēto telpisko, sociāli ekonomisko un ekoloģisko attīstības funkciju saistība, daļēji atbilst iesniegtajam meta arhitektoniskajam risinājumam,  10 punkti – aprakstīta un viegli uztverama mērķēto telpisko, sociāli ekonomisko un ekoloģisko attīstības funkciju saistība, kas atbilst iesniegtajam meta arhitektoniskajam risinājumam, atspoguļota lielākā daļa Metu konkursa nolikuma 8., 9. 10.punktā norādīto mērķu un funkciju un uzdevumu, kas atbilst iesniegtajam metam,  15 punkti - aprakstīta un viegli uztverama mērķēto telpisko, sociāli ekonomisko un ekoloģisko attīstības funkciju saistība, kas atbilst iesniegtajam meta arhitektoniskajam risinājumam, atspoguļoti Metu konkursa nolikuma 8., 9., 10.punktā un 10.punkta apakšpunktos norādītie mērķi un funkcijas, kas savukārt atbilst iesniegtajam metam. | 5 - 15 |
| 2. | Termiņš par projektēšanas izstrādes un apstiprināšanas būvvaldē termiņu (no kura datuma līdz kādam datumam)  5 punkti – būvprojekts tiek izstrādāts un apstiprināts Ogres novada būvvaldē 8 mēnešu laikā no līguma parakstīšanas dienas pēc sarunu procedūras noslēgšanās,  10 punkti – būvprojekts tiek izstrādāts un apstiprināts Ogres novada būvvaldē 7 mēnešu laikā no līguma parakstīšanas dienas pēc sarunu procedūras noslēgšanās,  15 punkti – būvprojekts tiek izstrādāts un apstiprināts Ogres novada būvvaldē 6 mēnešu laikā no līguma parakstīšanas dienas pēc sarunu procedūras noslēgšanās,  20 punkti – būvprojekts tiek izstrādāts un apstiprināts Ogres novada būvvaldē 5 mēnešu laikā no līguma parakstīšanas dienas pēc sarunu procedūras noslēgšanās.  *Šis termiņš būs obligāti jāievēro gadījumā, ja dalībniekam sarunu procedūras rezultātā tiks piešķirtas līguma slēgšanas tiesības.* | 5 – 20 |
| 3. | Ņemot vērā finanšu piesaistes iespējas, mets paredz mūsdienu prasībām atbilstošu tūrisma un uzziņu infrastruktūru:  Min.10 punkti, max 20 punkti - tūrisma un informācijas centrs (semināru telpa ar projekcijas iespējām);  Min.21 punkts, max 40 punkti - multifunkcionāls ūdenstūrisma un citu aktīvā tūrisma veidu, informācijas un pētniecības centrs ar semināru telpu un projekcijas iespējām, kas nodrošinātu tūrisma informāciju, uzziņu, iedzīvotāju izglītības pasākumus). | 10 - 40 |
| 4. | Arhitektoniskais risinājums: idejas oriģinalitāte, arhitektoniskā jauno būvapjomu risinājuma kvalitāte, fasāžu, izteiksmība, funkcionālais un telpiskais, plānojums, telpu risinājums, vides pieejamība, novatoriskie risinājumi objekta atbilstība.  Min. 5 punkti, max. 10 punkti - Arhitektoniskās izteiksmes līdzekļu atbilstība plānotajam būves izmantošanas mērķim un tā reprezentativitāte (t.sk., materiālu izvēle, to estētiskā kvalitāte un krāsu/faktūru/tekstūru risinājums),  Min. 1 punkts, max. 5 punkti - Jaunā būvapjoma iekļaušanās apkārtējās ainavas mērogā atbilstoši noteiktajiem skatu punktiem un skatu perspektīvām,  Min.1 punkts, max. 15 punkti - Telpu funkcionālais risinājumu un piedāvāto pakalpojumu idejas novatorisms un oriģinalitāte,  Min.5 punkti, max. 10 punkti - Vides pieejamība, novatoriskie risinājumi objekta atbilstībai. | 12 - 40 |
| 5. | Inženiertehniskais, hidrotehniskais un būves ekspluatācijas organizācijas risinājums: būvniecības metode, izmantotie materiāli, objekta būvniecības un ekspluatācijas procesā apkārtējās satiksmes organizācija, vides aizsardzība.  Min. 5 punkti, max.10 punkti – Metu konkursa un izpētes teritorijas funkcionālais zonējums, transporta, ūdenstransporta novietnes un gājēju plūsmu organizācija.  Min. 5 punkti, max 10 punkti - Gājēju un velosipēdistu plūsmu organizācijas racionalitāte Metu konkursa objekta teritorijā, autostāvvietu piedāvājums,  Min. 1 punkts, max. 5 punkti - Vides aizsardzības pasākumi. | 11 – 25 |
| 6. | Konkursa objekta energoefektivitāte un ilgtspējīgie risinājumi, izmantotie materiāli.  Min. 5 punkti, max. 10 punkti - Videi draudzīgu, maz energoietilpīgu, vietējo un reģionālo būvmateriālu un apdares materiālu lietojums. Konstrukciju siltuma inerce,  Min. 11 punkti, max. 20 punkti - Atjaunojamu, videi draudzīgu energoresursu izmantošana siltuma un elektroenerģijas ražošanai (piem., saules baterijas, zemes siltumsūknis u.c.). | 5 - 30 |
| 7. | Būvprojektu paredzēts izstrādāt un realizēt BIM vidē – papildus 5 punkti.  *Minētais obligāti jānorāda pieteikuma par piedalīšanos Metu konkursā skaidrojošajā aprakstā.* | 0 - 5 |
| 8. | Finanšu piedāvājuma būvprojekta izstrādei un autoruzraudzībai kopējā summa (bez PVN):  5 punkti – virs 60 000 EUR  20 punkti – 50 000 - 60 000 EUR  25 punkti – zem 50 000 EUR | 1. - 25 |

1. Komisijas sēdes gaitu fiksē protokolā.
2. Metu konkursa pieteikumi tiek vērtēti individuāli, katram Komisijas loceklim piešķirot punktus atbilstoši kritērijos norādītajam. Pēc individuālo vērtējumu veikšanas tiek aprēķināts vidējais aritmētiskais Komisijas locekļu kopvērtējums par katru pieteikumu (līdz divām zīmēm aiz komata). Gadījumā, ja Komisijas locekļu piešķirtais punktu skaits ir vienāds vairākiem dalībniekiem, tad izšķirošais ir Komisijas priekšsēdētāja lēmums par to, kura dalībnieka Meta piedāvājums ir pašvaldībai piemērotāks un iegūst augstāku pozīciju attiecībā pret cita dalībnieka Meta piedāvājumu ar kuru ir vienāds piešķirto punktu skaits.
3. Devīžu atšifrējumu atvēršanas sēde ir atklāta.
4. Komisijas priekšsēdētājs nosauc Metu konkursa dalībniekus, kas pretendē uz pirmo, otro un trešo godalgoto vietu. Pēc tam Komisijas priekšsēdētājs atver devīžu atšifrējumus un nosauc Konkursa dalībniekus.
5. Pēc devīžu atšifrējumu nosaukšanas Metu konkursa Komisija rīko slēgtu sēdi, kur pārbauda, vai dalībnieka iesniegtie kvalifikācijas dokumenti ir atbilstoši Metu konkursa nolikumā izvirzītajām prasībām. Ja tā nav, Komisija ir tiesīga nepiešķirt godalgu šim dalībniekam.
6. Ja Komisija konstatē, ka iesniegtais Metu konkursa piedāvājums neatbilst Metu konkursa nolikuma prasībām vai kritērijiem, iesniegtais piedāvājums nav īstenojams vai arī konstatētās neatbilstības nebūs iespējams novērst Komisijas noteiktajā termiņā, Komisijai ir tiesības iesniegto Meta piedāvājumu noraidīt.
7. Pēc izvērtēšanas Komisija apkopo konkursa rezultātus, pieņem lēmumu par Konkursa uzvarētājiem, kas ir pirmās un otrās vietas godalgas ieguvēji (vai tikai pirmās vietas ieguvēju, ja Meta piedāvājumu iesniedzis viens dalībnieks) un virza uz pašvaldības domes sēdi lēmumu par Metu konkursa ietvaros publiskā iepirkuma – sarunu procedūras organizēšanu ar pirmās vietas vai pirmās un otrās vietas godalgu ieguvējiem un līguma slēgšanu ar sarunu procedūras uzvarētāju.
8. Kopējais Metu konkursa godalgu fonds ir EUR 6000 (seši tūkstoši euro, 00 centi) pirms nodokļu nomaksas:
   1. pirmās vietas ieguvēja godalga – EUR 3000,00 (trīs tūkstoši euro, 00 centi) un iespēja tikt aicinātam uz sarunu procedūru par būvprojekta izstrādi;
   2. otrās vietas ieguvēja godalga – EUR 2000,00 (divi tūkstoši euro, 00 centi) pirms nodokļu nomaksas un iespēja tikt aicinātam uz sarunu procedūru par būvprojekta izstrādi;
   3. trešās vietas ieguvēja godalga – EUR 1000,00 (viens tūkstotis euro, 00 centi) pirms nodokļu nomaksas.
9. Konkursa dalībnieks sedz izdevumus, kas saistīti ar Meta piedāvājuma sagatavošanu un iesniegšanu. Neatkarīgi no konkursa norises un rezultāta pasūtītājs nav atbildīgs par šiem izdevumiem, tos nesedz un nekompensē.
10. Aprēķinos iekļaujamas pilnīgi visas izmaksas, kas saistītas ar tehniskajā specifikācijā paredzēto Darbu izpildi.
11. Ja Meta piedāvājumus iesnieguši mazāk nekā trīs konkursa dalībnieki, Komisija ir tiesīga mainīt godalgu sadalījumu atbilstoši Metu konkursa nolikumā minētajam kopējā godalgu fonda apjomā.

**VIII. Prasības finanšu piedāvājumu dokumentu izstrādāšanai sarunu procedūras ietvaros**

1. Metu konkursa dalībnieks neparedzēto darbu apjomu pierādīšanai nevar atsaukties uz nepietiekošām tehniskām specifikācijām/projektēšanas uzdevumu, ko pasūtītājs sagatavojis nepietiekamu projektēšanas zināšanu dēļ.
2. Finanšu piedāvājumā cenas norāda *euro* (EUR) ar un bez PVN. Izmaksu aprēķinos norāda vienības cenas ar precizitāti divi cipari aiz komata, norādot visu pozīciju izcenojumu. Ja finanšu piedāvājumā iekļautas pozīcijas ar “0” (nulle) izmaksām, konkursa dalībnieks papildus sniedz skaidrojumu, no kāda finansējuma/pozīcijām attiecīgās pozīcijas izmaksas tiks segtas.
3. Metu konkursa dalībnieka finanšu piedāvājumā piedāvātā cena ir nemainīgas visā līguma izpildes laikā. Veicot izmaksu aprēķinu, pretendenta pienākums ir pārliecināties, ka izmaksu aprēķinā tiek iekļauti pilnībā visi projektēšanas uzdevumā paredzētie darbi un darbu apjomi, aprēķinam izmantojot ne tikai darbu apjoma sarakstu, bet visu tehniskajā specifikācijā/ projektēšanas uzdevumā paredzēto projektēšanas darbu kompleksa izpildi, tajā skaitā iekļaujot:
   1. pakalpojumu līgumcenu, kas nepieciešama šī iepirkuma rezultātā noslēgtā līguma izpildei;
   2. darbu veikšanai nepieciešamo atļauju un saskaņojumu, darbu nodošanai nepieciešamo pārbaužu, ekspertu un kontrolējošo institūciju atzinumu saņemšanas izmaksas;
   3. visu ar projektēšanas darbiem saistīto darbu, tai skaitā, materiālu un atkritumu transporta izmaksas;
   4. visas izmaksas, kas saistītas ar būvprojekta izstrādes veikšanu, tai skaitā, visi nodokļi, maksa par energoresursiem un komunālajiem pakalpojumiem u.c. izmaksas;
   5. apdrošināšanas un garantijas izdevumi.
4. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot līgumu ar sarunu procedūras uzvarētāju.
5. **Rezultātu paziņošana un godalgu izmaksa**
6. Godalgotie meti pāriet pasūtītāja īpašumā pilnā apmērā bez ierobežojumiem. Pasūtītājam pāriet visas autora mantiskās tiesības pilnā apmērā bez jebkādiem noteikumiem un uz neierobežotu laiku. Minētā autortiesību pāreja notiek automātiski ar brīdi, kad pasūtītājs ir izmaksājis godalgas uz autoru norādītajiem bankas kontiem. Autora personiskās tiesības uz radītajiem autortiesību objektiem pieder autoriem saskaņā ar Latvijas Republikā spēkā esošajiem normatīvajiem aktiem.
7. Informējot autorus, pasūtītājam ir tiesības izmantot godalgotos metus pēc saviem ieskatiem, veikt tajos jebkādus pārveidojumus, grozījumus un papildinājumus, tai skaitā, būvprojekta izstrādes laikā.
8. Metu konkursa atbildīgā sekretāre sagatavo Metu konkursa ziņojumu atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 218.punktā noteiktajam un pievieno tam Metu konkursa nolikumā minēto Komisijas atzinumu.
9. Godalgas tiks izmaksātas 10 (desmit) darba dienu laikā pēc Metu konkursa uzvarētāja noteikšanas.
10. Izmaksājot piešķirtās godalgas, tiks ieturēti nodokļu maksājumi atbilstoši spēkā esošajiem normatīvajiem aktiem.
11. Konkursa dalībniekiem, kuri nav godalgotu vietu ieguvēji, Metu konkursa atbildīgā sekretāre pēc pieprasījuma izsniedz iesniegtos metus 30 (trīsdesmit) dienu laikā no paziņojuma par konkursa rezultātiem publikācijas Iepirkumu uzraudzības biroja mājas lapā. Pēc minētā termiņa beigām pasūtītājs nav atbildīgs par metu saglabāšanu.
12. Dalībnieks pēc līgumu noslēgšanas uzņemas pilnu atbildību par līguma saistību izpildi, kā arī par visiem zaudējumiem, kas var rasties līguma nepienācīgas izpildes rezultātā un jaunas iepirkuma procedūras izsludināšanā.
13. Pasūtītājs 3 (triju) darba dienu laikā pēc devīžu atšifrējumu atvēršanas sanāksmes vienlaikus informē visus metu konkursa dalībniekus par pieņemto lēmumu attiecībā uz metu konkursa rezultātiem un norāda termiņu, kādā persona, ievērojot Publisko iepirkumu likuma 68.panta otrajā daļā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
14. Pasūtītājs 10 darba dienu laikā pēc Metu konkursa dalībnieku informēšanas iesniedz publicēšanai paziņojumu par Metu konkursa rezultātiem atbilstoši Publisko iepirkumu likuma 31.panta otrajai daļai.
15. Pēc Metu konkursa rezultātu paziņošanas pasūtītājs lemj par sarunu procedūras uzsākšanu ar pirmās vietas vai pirmās un otrās vietas godalgu ieguvējiem, kura/u piedāvājums/i ieguvis/uši augstāko Komisijas novērtējumu.
16. Uz dalībnieku, kurš tiks aicināts piedalīties sarunu procedūrā, nedrīkst attiekties Publisko iepirkumu likuma 42.panta pirmajā daļā noteiktie izslēgšanas nosacījumi.
17. Grozījumus iepirkuma līgumos veic, ievērojot Publisko iepirkumu likuma 61.panta noteikumus.
18. **Sarunu procedūra**
19. Pēc Metu konkursa uzvarētāju paziņošanas pasūtītājs var uzaicināt Metu konkursa pirmās vietas un otrās vietas ieguvēju uz sarunu procedūru atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 2.6.nodaļai par līguma slēgšanu par objekta “”Ogres vārti” attīstības priekšlikumi”būvprojekta izstrādi.
20. Būvprojekta izstrādes termiņš (Būvatļaujas atzīme par projektēšanas nosacījumu izpildi) tiks noteikts pēc Metu konkursa dalībnieku piedāvātā termiņa, bet ne vēlāk kā astoņu mēnešu laikā pēc pakalpojuma līguma noslēgšanas.
21. Pēc uzaicinājuma un nolikuma saņemšanas uz sarunu procedūru uzaicinātais Metu konkursa pirmās vietas un otrās vietas ieguvējs iesniedz pasūtītājam piedāvājumu, kas sagatavots atbilstoši sarunu procedūras nolikumam.
22. Pasūtītājs var neslēgt līgumu ar Metu konkursa pirmās vietas vai otrās vietas ieguvēju, kas ir sarunu procedūras dalībnieki (turpmāk – sarunu procedūras dalībnieks), par būvprojekta izstrādi gadījumā, ja:
    1. pasūtītājam un sarunu procedūras dalībniekam neizdodas vienoties par līguma nosacījumiem;
    2. sarunu procedūras dalībnieks vienpusīgi atsakās slēgt līgumu (iespējamais termiņš - 10 (desmit) darba  dienas no uzaicinājuma nosūtīšanas brīža noslēgt līgumu);
    3. sarunu procedūras dalībnieks vienpusīgi atsakās izpildīt projektēšanas darbus meta piedāvājumā norādītajā termiņā;
    4. sarunu procedūras dalībnieka meta piedāvājumā piedāvātās projektēšanas izmaksas pārsniedz pasūtītāja pieejamos finanšu līdzekļus un sarunu procedūras dalībnieks tās nesamazina līdz pasūtītāja finanšu iespējām atbilstošām izmaksām;
    5. sarunu procedūras dalībnieks atbilst Publisko iepirkumu likuma 42.panta pirmajā daļā noteiktajiem izslēgšanas nosacījumiem;
    6. sarunu procedūras dalībnieks nespēj izpildīt normatīvajos aktos paredzētās prasības vai neatbilst tajos noteiktajiem kritērijiem;
    7. sarunu procedūras dalībnieks uzaicinājumā noteiktajā termiņā nav iesniedzis uzaicinājumā uz sarunām noteiktos dokumentus vai neierodas uz sarunām.
23. Gadījumā, ja sarunu procedūras laikā nav iespējams vienoties par līguma slēgšanu ar sarunu procedūras dalībnieku, Pasūtītājs ir tiesīgs pārtraukt sarunu procedūru. Ja 14 darba dienu laikā no sarunu uzsākšanas nav iespējams vienoties par līguma slēgšanu ar sarunu procedūras dalībniekiem, pasūtītājs uz sarunu procedūru uzaicina trešās vietas ieguvēju. Ja 14 darba dienu laikā nav iespējams vienoties par līguma slēgšanu arī ar konkursa trešās vietas ieguvēju, pasūtītājs lemj par sarunu procedūras pārtraukšanu un jauna metu konkursa vai iepirkuma rīkošanu.
24. Ar sarunu procedūrā uzvarējušo pretendentu tiks slēgts 1 (viens) līgums par būvprojekta “Ogres vārti” izstrādi minimālā un pilnā sastāvā, kā arī autoruzraudzību saskaņā ar iesniegto metu un pašvaldības vajadzībām.
25. Līguma par “Ogres vārtu” būvprojekta izstrādi maksimālais termiņš ir 8 (astoņi) mēneši, ja nav atrunāts metu pieteikumā īsāks termiņš:
    1. būvprojekts minimālā sastāvā iesniedzams pasūtītājam ne vēlāk kā 4 (četru) mēnešu laikā pēc līguma parakstīšanas;
    2. būvprojekts iesniedzams pasūtītājam ne vēlāk kā 4 (četru) mēnešu laikā pēc būvprojekta minimālā sastāvā saskaņošanas Būvvaldē un Būvatļaujas izsniegšanas.
    3. būvprojekta ekspertīzes laiks netiek ieskaitīts minētajos termiņos.
26. Faktiskais būvprojekta izstrādes termiņš (būvatļaujas atzīme par projektēšanas nosacījumu izpildi) tiks noteiks pēc sarunu procedūras dalībnieka meta pieteikumā piedāvātā termiņa, ņemot vērā nolikuma norādīto maksimālo būvprojekta izstrādes termiņu.

**Pielikumā:**

1. Finanšu piedāvājuma veidlapa;

2. Devīzes atšifrējuma veidlapa;

3. Topogrāfiskās izpētes materiāli;

4. Tehniskās apsekošanas atzinums;

5. Fotogrāfijas ar būves atsegtajiem pamatiem;

6. Teritorijas plāns (dwg un pdf formātā) ar pieguļošajām teritorijām.

Žūrijas komisijas priekšsēdētājs E. Helmanis

1.pielikums

FINANŠU PIEDĀVĀJUMS

**Metu konkurss ““Ogres vārti” attīstības priekšlikumi”**

|  |  |  |
| --- | --- | --- |
| **Nr. p.k.** | Nosaukums | **Cena kopā EUR bez PVN** |
| 1. | ““Ogres vārti” attīstības priekšlikumi”  (pilna būvprojekta izstrāde) |  |
| 2. | ““Ogres vārti” attīstības priekšlikumi būvprojekta autoruzraudzība |  |
| PVN | |  |
| Kopā EUR ar PVN | |  |

2.pielikums

**Devīzes atšifrējuma formA**

Ogres novada pašvaldība  
**LV 90000024455**

Brīvības iela 33, Ogre  
Ogres novads, LV 5001

(Metu konkursa identifikācijas numurs ONP 2020/38)

““Ogres vārti” attīstības priekšlikumi”

\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_

/Vietas nosaukums/, /gads/. gada /datums/. /mēnesis/

Ar šo apliecinām, ka meta piedāvājuma ar devīzi <devīze> autors ir:

Konkursa dalībnieka nosaukums vai personu apvienības dalībnieka (ja Metu konkursa dalībnieks ir personu apvienība) nosaukums vai vārds un uzvārds (ja attiecīgais personu apvienības dalībnieks ir fiziska persona)

Reģistrācijas numurs vai personas kods

Adrese

Visas Piedāvājumā sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds, paraksts datums